Sankaritarinoita

Homeroksen eeppisen runoelman Troijassa taistelleiden legendaaristen sotureiden lisäksi on useita tarusankareita, jotka olivat pitkien sankaritarinoiden keskushenkilöitä. Heillä kaikilla oli yli-inhimillisiä voimia, he puhdistivat maailman kiusallisista hirviöistä ja kokivat yleensä koko joukon rakkausseikkailuja.

Herakles ja Theseus asetettiin vastakohdiksi sekä kuvaamataiteissa että kirjallisuudessa. Herakles ei pitänyt pikku poikana koulutuksestaan ja luotti myöhemmissä yhteenotoissaan ihmisten ja hirviöiden kanssa raakaan voimaan. Kun hän kuoli, hänet korotettiin jumalaksi, ja myöhemmin häntä palvottiin sotilaiden jumalana.

Theseusta pidettiin Herakleen kouluja käyneenä ja sivistyneenä versiona ja hänestä tuli400-luvulla eKr. Ateenan demokratian sankari. Hän suoritti samanlaisia yli-inhimillisiä urotekoja kuin Herakleskin, mutta otti käyttöön ”herrasmiesmäisemmät” taistelutavat. Taiteessa Theseus kuvataan lyhyttukkaiseksi ja parrattomaksi, kun taas Herakles, jonka tunnistaa helposti leijonan nahastaan ja nuijastaan, temmeltää pitkässä, takkuisessa tukassaan ja partaisena. Herakleen tavoin Perseus (”murhamiesten tuhoaja”) näyttää edustaneen kreikkalaisen mytologian varhaisempaa ja väkivaltaisempaa vaihetta. Taiteissa Perseukselle maalataan yleensä siivekkäät sandaalit ja maaginen päähine, joita hän käytti tavoitellessaan Medusan päätä.



Herakles

Tirynsin ja Mykenen kuningas Perseus ja kuningatar Andromeda saivat monta lasta, mutta tämä kertomus käsittelee vain kahta heidän pojistaan – nimittäin Alkaiosta ja Elektryonia. Alkaioksella olo poika nimeltään Amfitryon, joka nai serkkunsa Alkmenen, Elektryonin tyttären. Amfitryon halusi tulla kuninkaaksi, mutta koska hänen setänsä Elektryon oli hänen tiellään, hän murhasi tämän; vallankaappaus kuitenkin epäonnistui ja sekä Amfitryon että Alkmene ajettiin maanpakoon. He matkustivat Thebaan, jonka kuningas Kreon toivotti heidät tervetulleeksi. Alkmene ei halunnut maata Amfitryonin kanssa ennen kuin tämä oli kostanut merirosvojen surmaamien Alkmenen veljien puolesta. Voittoisa Amfitryon palasi eräänä iltana ja he rakastelivat samalla kun Amfitryon kertoi seikkailuistaan. Voi kuvitella Alkmenen hämmästyksen, kun seuraavana päivänä Amfitryon käveli sisään ja kertoi samat jutut uudelleen ikään kuin ensimmäistä kertaa. He kutsuivat paikalle tietäjä Teresiaan, joka kertoi, että Zeus oli vieraillut Alkmenen luona tämän mieheksi naamioituneena. Amfitryon halusi antaa anteeksi vaimolleen, mutta ongelma syntyi kun Alkmene tuli raskaaksi; koko Theban hovi odotti jännittyneenä nähdäkseen, oliko lapsi Amfitryonin vai Zeuksen.

Sillä välin Olympoksella Zeus kerskui, että pian hänelle syntyisi maan päälle poika, josta tulisi suuri hallitsija. Ymmärettävästi vihainen ja mustasukkainen Hera lähetti Eileithyian, synnytyksen jumalattaren, viivyttämän Alkmenen synnytysponnisteluja ja nopeuttamaan Eurystheuksen, Perseuksen pojanpojan ja Zeuksen pojanpojanpojan, syntymää varmistaakseen, että tämä perisi Tirynsin valtaistuimen, eikä Alkmenen lapsi. Seuraavana päivänä Alkmene synnytti kaksospojat, jotka saivat nimekseen Ifiksen ja Herakles, mutta kukaan ei pystynyt sanomaan, oliko kumpikaan heistä jumalan jälkeläinen. Ongelma ratkesi, kun Hera lähetti kaksi käärmettä lasten vuoteeseen näiden nukkuessa. Ifikles kiljaisi, mutta Amfitryonin ja Alkmenen hämmästykseksi pieni Herakles otti käärmeitä niskasta ja kuristi ne kuoliaiksi; ei ollut epäilystäkään, etteikö hän ollut Zeuksen poika.



Herakles sai tavanomaisen ylhäisten kasvatuksen: hänen isäpuolensa opetti hänet ajamaan vaunuja ja monia asiantuntijoita kutsuttiin opettamaan hänelle miekkailua, painia sekä jousen ja nuolien käyttöä. Mutta Herakles osoitti vain vähän kiinnostusta näihin herrasmiesten taitoihin, sillä hän havaitsi, että oli helpompaa ja nopeampaa päästää vastustaja päiviltä yhdellä nyrkiniskulla tai nuijan heilautuksella. Tämä huoletti hieman hänen kuolevaisia vanhempiaan ja he ajattelivat, että taiteiden opetus saisi pojan kenties käyttäytymään hieman miellyttävimmin. Orfeuksen veli Linos, joka oli taitava muusikko ja opettaja, kutsuttiin antamaan Herakleelle musiikkitunteja. Herakles osoittautui hitaaksi oppilaaksi ja eräänä päivä Linos menetti malttinsa ja löi poikaa; vihoissaan Herakles pakautti lyyrallaan Linosta päähän ja tappoi tämän siihen paikkaan; poika ei tuntenut omia voimiaan, eikä sitä mistä ne olivat peräisin.

Amfitryon ajatteli, että olisi kenties järkevää lähettää poika pois kaupungista joksikin aikaa, ja niin Herakles vietti monia onnellisia kesiä kuninkaallisella karjatilalla. Vapaa-aikanaan hän harjoitteli harjoitteli jousella ja nuolella Kithaironvuoren rinteillä; hän ei koskaan ampunut harhaan, mutta havaitsi että oli tiettyjä eläimiä, joiden nahkaa nuolet eivät lävistäneet, ja niin hänellä oli tapana painia niiden kanssa. Oli kuitenkin yksi eläin, joka taitavasti kiersi hänet - leijona joka oli syönyt heidän kuninkaallisen naapurinsa Thespioksen karjan. Saadakseen Herakleen hyvälle tuulelle ja nähdäkseen miten voimakas tämä nuorukainen oli ennen kuin pyytäisi häntä surmaamaan leijonan Thespios kutsui Herakleen päivälliselle ja tyrkytti tälle ruukuittain viiniä. Yöllä Thespios lähetti kaikki viisikymmentä tytärtään vieraansa huoneeseen; seuraavana aamuna jokainen tyttäristä oli rakastellut jokaisen kanssa, mutta Herakles ei muistanut siitä mitään. Paluumatkallaan Thebaan hän surmasi leijonan paljain käsin. Lähestyessään Thebaa hän kohtasi lähettiläitä, jotka olivat matkalla Orkhomeroksesta Minyaan kerätääkseen vuosiveronsa Thebasta; vihoissaan Herakles leikkasi irti heidän nenänsä ja korvansa, ripusti ne heidän kaulaansa ja lähetti heidät takaisin kotiinsa heidän saatuaan näin veronsa. Seurasi sota ja Herakles johti thebalaiset voittoon. Kreon antoi hänelle palkkioksi tyttärensä Megaran.



Oltuaan useita vuosia matkoilla Herakles palasi Thebaan havaitakseen, että euboialainen Lykos oli murhannut Kreonin ja oli teloittamaisilleen Herakleen vaimon ja heidän lapsensa. Herakles tappoi Lykoksen, mutta kun hän syleili Megaraa, aina kateellinen Hera toi häneen hulluuskohtauksen ja hän surmasi sekä vaimonsa että lapsensa. Tultuaan järkiinsä hän katsoi kauhuissaan mitä oli tehnyt ja vei saastaisen ruumiinsa pois Thebasta ja käveli Delfoihin kysyäkseen neuvoa Pythian oraakkelilta. Tämä ilmoitti, että sovittaakseen rikoksensa Herakleen oli matkustettava Tirynsiin ja pyydettävä kuningas Eurystheukselta kymmenen voimia ja rohkeutta kysyvää koetta. Herakles kääntyi katse maahan luotua lähteäkseen; häntä nöyryytti se, että tuolla heikolla kuningas Eurysteuksella, jonka valtaistuimen hän itse olisi saanut, ellei Hera oli petkuttanut hänen isänsään Zeusta, oli nyt sellainen valta hänen kohtalonsa suhteen; mutta Pythian oraakkeli huusi hänen peräänsä, että jos hän onnistuisi kaikissa urotyössään, hän saavuttaisi kuolemattomuuden. Herakles otti haasteen vastaan ja odotti kärsimättömästi ensimmäistä urotyötään.